הי תמר. המקרה עם הכלבה שלי אירע לפני כשנה ולצערי לאחר שבועיים בהם לא חל שיפור והיא סבלה ממש הרדמנו אותה. האבחנה היתה תסחיף. מקווה שזה לא המצב ולא האבחנה כי יש מקרים בהם ניתן לטפל בדיקור השאלה אם יש תחושה. אצלה לא היתה תחושת כאב עמוק וזה סימן לא טוב.
שלום, הכלבה שלי בת 8. פינצ'רית מעורבת. שלשום בבת אחת בשעות הערב לא הצליחה לעמוד וגררה עצמה על הרצפה בעזרת כפות רגליים קדמיות. במהלך שעה1 מצבה הדרדר למצב של חוסר יכולת לעמוד או ללכת. היות וזה היה שישי בערב לקחנו אותה למוקד חירום. האבחנה שם היתה שזו פריצת דיסק ושלחו אותנו לבי"ח עם ציוד מתאים ומומחית לנוירולוגיה שתוכל לנתח אותה דחוף. נסענו איתה לביה"יח ושם עשו לה צילום CT כדי למצוא מה מקור הבעיה לפני שמנתחים. בצילום לא התגלתה שום אינדיקציה לפריצת דיסק. משום כך לא ניתחו אותה בסופו של דבר. במהלך האישפוז שלה שערך 24 שעות היא קיבלה זריקה לטיפול בתולעת הפארק ו3 מנות סטרואידים לוריד במינון גבוה. בנוסף, בנוזל שהוציאו לא התגלתה גם שום דלקת בעמוד השדרה. מה ששלל לדעתם את הידבקותה בתולעת הפארק אף שלכל מקרה קיבלה טיפול. כששוחררה הביתה האבחון היה תסחיף סחוס... אין לכך ממצאים לא בצילום הCT.
לקחנו אותה הביתה חזרה בסוף האישפוז ללא אבחנה ברורה ובמצב זהה ואף חמור יותר מזה שהתחיל יום קודם. מצבה כרגע: לא יכולה ללכת -כלומר עדיין אין תחושה ברגליים האחוריות. לא שולטת בצרכים, משלשלת הרבה ומקיאה מדי פעם. שמתי לב שהיא גם מאוד רגישה בכל איזור הבטן כשאני מנסה לשנות לה תנוחת שכיבה או להזיז אותה למקום אחר. הרגישות הזו לא היתה קיימת לפני כן. לשמחתי היא דווקא כן אוכלת ואפילו בהתלהבות (נותנת לה אורז מבושל עם מעט עוף מכובס שזה מה שהומלת לנו) והיא גם שותה, אך ניכר רוב הזמן שהיא סובלת מאוד. זה הדבר הכי קשה לראות אותה סובלת בלי יכולת לעזור לה.
שאלותיי: 1. מה כן יכולה להיות הסיבה לדבר כזה פתאומי שגורם לנכות בבת אחת?
2. האם ניתן להקל על סיבלה באמצעות משכחי כאבים כמו אקמול או אחר? ואני לא מדברת על המתת חסד, לא בשלב הזה בכל אופן כי החלטנו במהלך האישפוז לחכות לפחות שבועיים ולראות אם מצבה משתפר, נשאר בעינו או מידרדר. אך עדיין קשה לראות אותה סובלת מכאבים.
3. האם מנסיונכם במקרים כאלו או דומים כלבים יוצאים ממצבים כאלו או שזה בלתי הפיך? יש דוגמאות לכלב שקרה לו משהו כזה והחלים לגמרי?
4. האם כדאי לנו בכ"ז למרות שאושפזה וקיבלה סטרואידים ולמרות האבחנה (הלא וודאית) לקחת אותה לוטרינר הקבוע שלה כדי שיבדוק גם? איזה בדיקות כדאי לבצע במצב כזה? הוא יוכל לעשות משהו או שרק בי"ח יכול לעזור לה?